**Szent István Egyházi Alapiskola, Szádudvarnok**

**A 2020/2021-es tanévre vonatkozó tudnivalók**

Az iskola sok taneszközt és segédeszközt bebiztosít a diákjainak, amit a szülőnek nem kell megvásárolnia. Ezeket a kiadásokat a szülői szövetség és az iskola kasszájából finanszírozzuk. Ezen felül azonban a szülő köteles bebiztosítani a diák számára:

* **Ünnepélyes öltözék**

Lányoknak**: fehér blúz és fekete nadrág/szoknya,**

Fiúknak: **fehér ing, fekete nadrág!**

**Ez a diákok egyenruhája, amit minden iskolai ünnepen viselnek! Ezt az iskola nyakkendője teszi teljessé, amit az elsősök az első iskolanapon kapnak meg.**

* **Borító (csomagolás) a füzetekre és könyvekre**

Legjobb az átlátszó borító, hogy a diák gyorsan azonosítani tudja a sok könyv között az épp aktuálisat, vagy olyan csomagolás, ami könnyedén azonosítható. (Az elsősök és másodikosok dolgait nem ajánlatos egyforma, nem átlátszó borítóba csomagolni, még akkor sem, ha ráírják a tantárgy nevét. A gyermeknek sok időt vesz igénybe a tankönyv felismerése.)

* **Füzettartó, (kicsi – A5, és nagy – A4 méret**ű**)**

Jobb, ha a füzetek egy kemény védőben vannak, így egyrészt mindig rend lesz a táskájában, azon kívül a füzeteket is megvédi az összegyűrődéstől, szamárfülektől.

* **Átölt**ő **cip**ő

Az osztályban a benti cipő kötelező. Erre a célra szellős, de mégis aránylag lábat tartó átöltőt válasszanak - ne csak a kényelmes áthúzásra, de a biztonságra is fektessünk hangsúlyt. Továbbá ne legyen fekete gumi talpa, mert az nyomot hagyhat a padlón.

* **Testnevelésre való ruházat**

Sportcipő – botasz, **de nem vékony talpú!**, mivel amíg csak az időjárás engedi, kint a szabadban tornáznak a diákok, és a vékony talpú, anyagból készült cipőben könnyen megsérülhetnek.

Ruhanemű – rövid ujjú, rövidnadrág, később majd felváltja a hosszú nadrág, hosszú ujjú trikó és melegítő felső. – színe és anyaga nincs meghatározva.

* **Rajzórára**

Minden rajzeszköz biztosítva van a diákok részére, viszont a ruhájuk megvédésére biztosítsanak gyermeküknek egy erre alkalmas köpenyt, il. más ruhaneműt. - Nem kell ennek új munkaruhának lennie, lehet ez akár egy régi férfi ing, vagy egyéb hosszabb alkalmatosság.

**Hozzájárulási díjak:**

* **Tisztálkodás**

Minden diáknak szükséges a saját **törülköző,** amit majd rendszeresen minden pénteken hord haza kimosni. Az éves **WC papír és folyékony szappan** szükségletet szintén az iskola vásárolja folyamatosan, ezért a diák egész évre csak **5.- € - t fizet.** Fizetendő az első szülői értekezleten.

* **Étkezés**

A diákoknak napi háromszori étkezést biztosítunk, melynek napi ára kb. 0,74 €, (egy hónapban ez **kb. 10 - 15 €** között mozog). Ezt az összeget az aktuális **hónap 15. napjáig szükséges kifizetni, legjobb átutalással!** (az ebéd ingyenes, a tízórait és az uzsonnát fizeti a diák)

A diák az étkezéshez hozza a szükséges **papírszalvétát** - egy diák egy évre **6 csomagot** hoz. (Ezt be lehet hozni egyszerre, de folyamatosan is az év folyamán, bármikor).

* **Napközi otthon**

Minden diák a tanórák után délutáni foglalkozáson vesz részt (napközi otthon), ahol a leckekészítés mellett fejlesztő kézműves, zenei, mozgásos és játékos foglakozásokon vesz részt, mely délután négy óráig tart. A **napközi otthon** **havi díja 5,- €.** (ez alól a költség alól felmentve azok a diákok vannak, akiknek anyagi körülményei nem engedi meg – igazolás szükséges).

* **Szül**ő**i Szövetség**

**A Szülői Szövetség egy évre 30.-€**, amit október végéig kell befizetni. Ebből külföldi tankönyvek, tanszerek, taneszközök és egyéb iskolai tevékenységekkel kapcsolatos kiadások, valamint kirándulások, exkurziók, színházlátogatások vannak fedezve.

**Minden tanuló részére kötelező a szülői szövetségbe való havi hozzájárulás!!!** Ez az iskoladíjnak felel meg! **Befizetésének elmulasztása komoly problémákat von maga után. A** diák nem lesz jogosult az iskola által fizetett tankönyvek, tanszerek és taneszközök igénybevételére, valamint kirándulások, exkurziók, színház, egyéb, iskola által szervezett utak részvételére. Mivel ezen programok nagy része az Iskolai Oktatási Program szerves része, ezért a részvétel **minden diáknak kötelező!**

**Az iskola, a szül**ő**i szövetséget rendszeresen fizet**ő **diák részére, bebiztosítja az összes könyvet és füzetet, ill. az írószerszámot. De színes ceruzák, színes tollak, egyebek, a szül**ő**k tetszése szerint megvásárolhatók.**

* Kedves szülő, ha „képben akar lenni”, kérjük kövesse az internetes oldalunkat, ugyanis minden információt, lényeges és érdekes dolgot, valamint a tanévkezdéssel kapcsolatos információkat is megtalál majd rajta.

[www.sziea.edupage.org](http://www.sziea.edupage.org)

Köteles Anikó